**Važne obavijesti u postupku dodjele državnih stipendija redovitim studentima u STEM područjima znanosti**

**Studenti na studijskim programima u STEM područjima znanosti trebaju provjerili ispravnost svojih podataka o broju ECTS bodova i prosjeku ocjena, odnosno rezultatu državne mature na sljedećoj poveznici:** <https://stemstipendije.mzo.hr/>.

**VAŽNO: ustanovili smo da postoji određeni broj studenata koji nemaju upisan e-mail u AAI sustavu. Ti studenti neće dobiti e-mail za provjeru podataka ali podatke mogu provjeriti na istoj poveznici naknadno nakon otvaranja** AAI@Edu.Hr **na matičnoj ustanovi.**

U navedenu aplikaciju studenti se prijavljuju putem svog AAI@Edu.Hr elektroničkog identiteta pri čemu će im se dodijeliti jedinstvena identifikacijska oznaka kojom će moći utvrditi svoje mjesto na rang-listi. Ukoliko student primijeti da njegovi podaci u aplikaciji nisu ispravni vezano uz broj ECTS-a i prosjek ocjena, uputa je da se obrati visokom učilištu u svrhu ispravka podataka. Ukoliko podaci o rezultatima državne mature nisu ispravni, student se treba obratiti Nacionalnom centru za vanjsko vrednovanje obrazovanja (na e-mail adresu koja je upisana u aplikaciji). Za sve ostale informacije studenti se mogu obratiti Ministarstvu znanosti i obrazovanja na stem-stipendije@mzo.hr.

 Naglašavamo kako je podatke moguće ispraviti zaključno s danom **10. studenim 2017. godine do 12:00 h**. Ukoliko do navedenog vremena nisu ispravljeni podaci uzet će se podaci koji su navedeni u aplikaciji te će Povjerenstvo za dodjelu državnih stipendija u STEM područjima znanosti na temelju tih podataka izraditi rang-liste.

 Podsjećamo kako se dodjela stipendija provodi temeljem Pravilnika o uvjetima i načinu ostvarivanja prava na državnu stipendiju u STEM područjima znanosti ([NN 61/17](https://narodne-novine.nn.hr/clanci/sluzbeni/2017_06_61_1414.html), i [NN 95/17](https://narodne-novine.nn.hr/clanci/sluzbeni/2017_09_95_2196.html)), odnosno temeljem podataka koje su Ministarstvu dostavila visoka učilišta koja izvode studijske programe u STEM područjima znanosti i Nacionalni centar za vanjsko vrednovanje obrazovanja.

S poštovanjem,

Uprava za visoko obrazovanje

Ministarstvo znanosti i obrazovanja